6 



offentliggjorde dog ikke megel angaaende Bornholms Geologi. 1874 

 gav han en foreløbig Beretning om Bornholms Silur 1 ), der navnlig 

 fik Værdi ved, at A. G. Nathorst havde deltaget i Arbejdet og paa- 

 vist en Overensstemmelse mellem Bornholms og Skaanes Silur. 1882 

 meddelte Johnstrup sine Iagttagelser over Bornholms løse Jordlag i 

 en mere samlet Fremstilling af Danmarks Glacialgeologi 2 ). 



Bornholms sedimentære Dannelser behandlede han i Sammen- 

 hæng i en Ekskursionsfører 3 ), der blev et Sammendrag af Johnstrups 

 mangeaarige Erfaringer over Bornholms Geologi. Redegørelsen er for- 

 synet med et geologisk Kort over de prækvartære Dannelser og inde- 

 holder Henvisninger til den tidligere Litteratur. 



Dette Arbejde kan man dog efter alt at dømme næppe betragte 

 som en udtømmende Redegørelse for alle de Iagttagelser, som Johns- 

 trup under sine mange Ekskursioner havde samlet; man faar nær- 

 mest det Indtryk, at han kun har villet publicere, hvad han ansaa 

 som ganske uimodsigeligt, og at han gik uden om mange Ting, hvor 

 han var usikker med Hensyn til Tydningen. 



En Del af Forsteningerne i Bornholms sedimentære Dannelser 

 var allerede den Gang, til Dels ved Johnstrups Tilskyndelse, bleven 

 bestemte og beskrevne af forskellige Forfattere, saaledes f. Eks. Grap- 

 loliterne af Tullberg, Dyreforsteningerne i Lias af Lundgren og Mo- 

 BERG, samt Planterne i de kulførende Dannelser af Bartholin; og fra 

 disse Forfatteres Arbejder hentede Johnstrup for den største Del sine 

 Fossillister. Endvidere havde Nathorst (1887) i Sammenhæng med 

 Behandlingen af Skaanes tektoniske Forhold givet en sammentrængt 

 Fremstilling af Bornholms Tektonik og fremhævet den store Over- 

 ensstemmelse i Opbygning mellem Bornholm og Skaane og den store 

 Rolle, som Dislokationerne spiller i disse to Landes Struktur. 



Med Hensyn til Tektoniken bringer Johnstrup kun meget lidt 

 nyt; det er navnlig de kulførende Dannelser, han beskæftiger sig med, 

 men her citerer han hovedsagelig de Angivelser, som Forchhammer 

 allerede havde meddelt, og benytter i meget ringe Grad det rige Ob- 

 servationsmateriale, der findes nedlagt i Jespersens Arbejder; ej heller 

 diskuterer han de Resultater, hvortil Nathorst var kommen, men 

 omtaler dem kun. 



Forholdet mellem Grundfjældet og de siluriske Dannelser tyder 

 Johnstrup som en regelmæssig Overlejring, hvor Granitbakkerne re- 

 præsenterer det kambriske Havs gamle Strand, og ligeledes ansaa han 

 Siluret for at være ganske regelmæssig lejret, hvilket foranledigede 

 ham til at konstruere et ganske regelmæssigt Bassin for de yngre 



x ) Johnstrup. 1874. S. 199. 

 2 ) Johnstrup. 1882. II. 

 8 ) Johnstrup. 1891. 



